CELEX: 32004R1333
Language: sk
Date: 2004-07-20 00:00:00
Title: Nariadenie Komisie (ES) č. 1333/2004 z 20. júla 2004 o trvalom povolení určitých doplnkových látok v krmivách(Text s významom pre EHP)

21.7.2004   
            
            
               SK
            
            
               Úradný vestník Európskej únie
            
            
               L 247/11
            
         
      NARIADENIE KOMISIE (ES) č. 1333/2004
   z 20. júla 2004
   o trvalom povolení určitých doplnkových látok v krmivách
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 70/524/EHS z 23. novembra 1970 o prídavných látkach do krmív (1), najmä na jej články 3 a 9 písm. d) bod 1,
   keďže:
   
               (1)
            
            
               Smernica 70/524/EHS ustanovuje, aby sa v spoločenstve používalo povoľovanie doplnkových látok. Doplnkové látky uvedené v časti II prílohy C uvedenej smernice môžu byť povolené bez časového obmedzenia za predpokladu splnenia určitých podmienok.
            
         
               (2)
            
            
               Použitie prípravku z mikroorganizmu Enterococcus faecium (NCIMB 11181) bolo po prvýkrát dočasne povolené nariadením Komisie (ES) č. 2690/1999 (2) pre teľatá a prasiatka.
            
         
               (3)
            
            
               Nové údaje boli doložené k žiadosti o povolenie tohto mikroorganizmu bez časového obmedzenia. Hodnotenie ukazuje, že podmienky stanovené v smernici 70/524/EHS pre takéto povolenie boli splnené.
            
         
               (4)
            
            
               Preto by sa malo použitie tohto mikroorganizmu špecifikovaného v prílohe, povoliť pre teľatá a prasiatka bez časového obmedzenia.
            
         
               (5)
            
            
               Hodnotenie žiadostí ukazuje, že by sa mali vyžadovať určité postupy na ochranu pracovníkov pred vystavením účinku doplnkovej látky uvedenej v prílohe tohto nariadenia. Takáto ochrana by sa mala zabezpečiť uplatnením smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (3).
            
         
               (6)
            
            
               Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok Enterococcus faecium (NCIMB 11181), ktorý je uvedený v prílohe, sa povoľuje na používanie bez časového obmedzenia ako doplnková látka vo výžive zvierat za podmienok stanovených v uvedenej prílohe.
   Článok 2
   Toto nariadenie nadobúda účinnosť v tretí deň nasledujúci po jeho uverejnení v Úradnom vestníku Európskej únie.
   
      Toto nariadenie je záväzné vo svojej celistvosti a priamo uplatniteľné vo všetkých členských štátoch.
      V Bruseli 20. júla 2004
      
         
            Za Komisiu
         
         David BYRNE
         
         
            člen Komisie
         
      
   
   
      (1)  Ú. v. ES L 270, 14.12.1970, s. 1. Smernica naposledy zmenená a doplnená nariadením (ES) č. 1756/2002 (Ú. v. ES L 265, 3.10.2002, s. 1).
   
      (2)  Ú. v. ES L 326, 18.12.1999, s. 33.
   
      (3)  Ú. v. ES L 183, 29.6.1989, s. 1. Smernica zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      PRÍLOHA
      
                  Číslo ES
               
               
                  Doplnková látka
               
               
                  Chemický vzorec, opis
               
               
                  Druh alebo kategória zvierat
               
               
                  Najvyšší vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Skončenie platnosti povolenia
               
            
                  ž. z./kg kompletného krmiva
               
            
                  Mikroorganizmy
               
            
                  E 1708
               
               
                  
                     Enterococcus faecium
                  
                  NCIMB 11181
               
               
                  Prípravok kmeňa Enterococcus faecium obsahujúci minimálne
                  
                               
                           
                           
                              Prášková forma:
                              
                                           
                                       
                                       
                                          4 × 1011 ž. z./g doplnkovej látky
                                       
                                    
                        
                               
                           
                           
                              Poťahovaná forma:
                              
                                           
                                       
                                       
                                          5 × 1010 ž. z./g doplnkovej látky
                                       
                                    
                        
               
                  Teľatá
               
               
                  6 mesiacov
               
               
                  5 × 108
                  
               
               
                  2 × 1010
                  
               
               
                  V návode na použitie doplnkovej látky a premixu uveďte teplotu pri skladovaní, dobu použiteľnosti a stabilitu pri granulovaní.
               
               
                  bez časového obmedzenia
               
            
                  Prasiatka
               
               
                  —
               
               
                  5 × 108
                  
               
               
                  2 × 1010
                  
               
               
                  Pre prasiatka približne do 35 kg.
                  V návode na použitie doplnkovej látky a premixu uveďte teplotu pri skladovaní, dobu použiteľnosti a stabilitu pri granulovaní.
               
               
                  bez časového obmedzenia